– Абсалютная рэканструкцыя абраду выклікае шмат цяжкасцяў, калі ў гэтым удзельнічае як мінімум адзін турыстычны аўтобус – ад 45 да 50 чалавек. Таму мы вымушаны абрад уніфікаваць. Нашыя турысты з’яўляюцца не калядоўшчыкамі, а гаспадарамі (звычайна мы арганізоўваем усё ў палацы Карчэўскіх у Бянюнах). Мы накрываем святочны стол, запальваем коміны, прапануем гасцям народныя танцы і гульні, катанне на санях. Калі яны сядаюць за стол, мы вядзем застолле, пад час якога прыходзяць калядоўшчыкі. У першай частцы экскурсіі турысты выступаюць гаспадарамі і назіраюць, якім чынам адбываецца абрад. Пасля гэтага любы ахвочы можа пакатацца на санях, па дарозе віншуючы вяскоўцаў. Для нашага агенцтва аптымальным з’яўляецца варыянт, калі выконваецца асноўны змест абрада калядавання. Мы дазваляем сабе толькі такія імправізацыі, якія не руйнуюць традыцыю.